
„The issue of kneeling has nothing to do with race”. Diskurzuselemzés Donald Trump rassz alapú populista politikai kommunikációjáról

Jelenkorunk politikai világát nem lehet anélkül hatékonyan értelmezni, hogy ne fejtenénk fel aprólékosan a politikai vezéregyéniségek kommunikációját. Dolgozatomban Donald Trump amerikai elnök populista politikai kommunikációjának jellemvonásait térképezem fel egy az amerikai sportvilágból kirobbant, a faji megkülönböztetés ellen fellépő polgári mozgalomhoz kapcsolódó online diskurzuson keresztül. Kiemelt figyelmet szentelek a kutatásomat megalapozó elméleti háttérnek: a politikai kommunikáció legfontosabb elemeinek bemutatása után szűkítem a témakört, és a politika perszonalizációs, illetve önmediatizációs folyamatain keresztül jutok el a (közösségi) média és a politikai kommunikáció összefonódásához. Kiemelem továbbá a kutatómunkám szempontjából legfontosabb közösségi felületet, a Twitter médiaplatformját. A 2017 – 2020 között keletkezett korpusz – melynek célja a mozgalom letörése –, Donald Trump Twitter-bejegyzéseiből áll, melyeket a diskurzuselemzés módszerével vizsgáltam. Kutatási kérdéseimet a genealógiai diskurzuselemzés módszereinek megfelelően, előre meghatározott kategóriák kialakításával állítottam fel. Munkámban amellett érvelek, hogy az elnök a populista politikai kommunikáció alapvető eszközeit alkalmazta politikai tartalmú Twitter-bejegyzéseiben is, hiszen célja a politikai napirend kisajátítása, és az Egyesült Államokban élő rasszok megoldatlan problémáinak ignorálása volt.



